**Βιβλίο 3.**

**Κεφάλαιο 72**

**Μετάφραση παράγραφοι 1-3**

**72.** Και μόλις ήρθαν (οι πρέσβεις), οι Αθηναίοι αφού συνέλαβαν και τους πρέσβεις και όσους έπεισαν, ως υποκινητές στάσης, τους συγκέντρωσαν για ασφάλεια στην Αίγινα. Στο μεταξύ (σε αυτό το διάστημα) από τους Κερκυραίους οι κύριοι της πολιτικής κατάστασης (οι ολιγαρχικοί), αφού ήλθε τριήρης Κορινθιακή και Λακεδαιμόνιοι πρέσβεις, κάνουν επίθεση στους δημοκρατικούς και μαχόμενοι νίκησαν. Όταν όμως έφτασε η νύχτα, οι δημοκρατικοί καταφεύγουν στην ακρόπολη και στα ψηλά και οχυρά μέρη της πόλης και εκεί, αφού συγκεντρώθηκαν, εγκαταστάθηκαν (οχυρώθηκαν), και το Υλλαϊκό λιμάνι κατείχαν. Και οι άλλοι κατέλαβαν την αγορά, όπου ακριβώς οι περισσότεροι από αυτούς κατοικούσαν, και το λιμάνι κοντά σ’ αυτήν (την αγορά) και προς τη στεριά (που βλέπει στην απέναντι στεριά).

**Ασκήσεις:**

**Νοηματικές**

1. Πὠς κρίνετε τη σύλληψη και απομάκρυνση των πρέσβεων και των άλλων Κερκυραίων από τους Αθηναίους;
2. Έχετε στοιχεία από την παράγραφο για να υποστηρίξετε ότι η ολιγαρχική μερίδα των Κερκυραίων επικοινωνούσε με τη Σπάρτη (η οποία ήθελε να αναμειχθεί στα κερκυραϊκά πράγματα προς όφελός της);

**Γραμματικές – Συντακτικές**

1. ξυλλαβόντες: να γράψετε και να μάθετε τους αρχικούς χρόνους του ρήματος σε ενεργητική και μέση φωνή.
2. ἐνίκησαν: Να γράψετε τον Ενεστώτα σε όλες τις εγκλίσεις, απαρέμφατο και μετοχή και στις δύο φωνές και τον Παρατατικό και στις δύο φωνές στην Οριστική.
3. λιμένα: Να το κλίνετε στους δύο αριθμούς.

**Ευμολογικές:**

1. ξυλλαβόντες: Να γράψετε όσο περισσότερες παράγωγες λέξεις μπορείτε απλές ή σύνθετες
2. Βρείτε μέσα στο κείμενο ετυμολογικά συγγενείς λέξεις με τις παρακάτω: προσέλευση, νεωτερισμός, λαβίδα, απείθεια, κατάθεση, άφιξη, ίδρυμα, λιμενικός, αγοραίος, οίκημα.